nang ika pito ng gabiy nagdatingdatingan na ang mga inangyayahan: una, ang mga mumunting diosdiosan, mga kawaning may mababang katungkulan, mga pangulo sa kagawaran, mga mangangalakal, at ibp., na taglay ang mga pagbating lubos na magalang at ang mga kilos na tuwid na tuwid, sa mga unang sandali, na waring noon lamang natutuhan: ang gayong karaming ilaw, tabing at mga kristal ay nakapagpapanganingani ng kaunti. pagkatapos ay nawawala na ang gayong ayos at palihim na nagtutumbukan, tampalan sa tiyan at ang ilan ay umabot sa pagkukutusan. tunay ngang ang ilan ay umaayos ng anyong pagwawalang bahala upang ipakilala na silay dagi sa mga bagay na higit pa sa roon, at sadya ngang gayon! may diosa na naghikab dahil sa ang lahat nang iyon, sa palagay niya, ay tiwali at sinabing may gazuza isa pay nagalit sa kaniyang dios, ikinumpay ang kamay upang tampalin.